આપણને પ્રશ્ન થવો જ જોઇએ કે, આ શ્રમ અને હોડ શા માટે ? તેનો સીધો અને ટૂંકો જવાબ, એક નામ છે, અને તે છે ‘‘હાર્દિક પટેલ’’. માત્ર નકારાત્મકતા અને ઉન્માદ. અંગત મહત્વકાંક્ષાઓ અને ભડકાઉ ભાષણો. બસ, પાડી દોની જ વાત. હાર્દિક પટેલે અનામતના નામે આંદોલન શરૂ કર્યુ પછી ૨૫ મી ઓગષ્ટે સભા યોજી. મોટી મેદની જોઇને હાર્દિક પટેલોનો નશો અને ઉન્માદ આકાશથી પણ ઉંચે ચઢી ગયો. ભાન રહ્યુ નહીં. આવેદન પત્ર લેવા સરકાર અમારી પાસે આવે એવી માંગણી. લોકશાહીમાં લોકોની તાકાત મહત્વની હોય છે. ટોળાનો ઉન્માદ જોઇને સરકારે વ્યુહાત્મક રીતે નમ્ર રવૈયો અપનાવ્યો, માંગણીને અનુસરીને પટેલોનું આવેદનપત્ર લેવા કલેક્ટર સામે ચાલીને ગયા. તો પલટી મારીને માંગણી ફેરવી કાઢી કે, હવે આવેદનપત્ર લેવા મુખ્યમંત્રી આવે. આ નશામાં હાર્દિક પટેલને લાગ્યુ, કે ‘સાલા મૈં તો સા’બ બન ગયા.’ કહેવત છે ને કે, Power corrupts and absolute power corrupts absolutely.. ખ્વાબી દુનિયામાં રાચીને સત્તાનો નશો તો ૨૨ વર્ષના આ છોકરડાને એવો તો શું ચઢ્યો !? પણ એ બધી ચર્ચાઓનો સાર બસ એટલો જ કે, ઢગલાબંધ શરમજનક સી.ડી. ઓ !! PAAS ના જ સંખ્યાબંધ હોદ્દેદારોએ (ભાજપના નહીં) હાર્દિકને પડકારેલો છે. જે ઇન્ટરનેટ પર હરકોઇ જોઇ શકે છે. હાર્દિકનું સ્વરૂપ છતું કરતી સી.ડી. તો પછી બહાર આવવા માંડી.(એવી ઘણી સી.ડી.ની લીન્ક આ લખાણના અંતમાં છે.)